ଏପିରୁବିସିନ

ଏପିରୁବିସିନ, ଅନ୍ୟମାନଙ୍କ ମଧ୍ୟରେ ଏଲେନ୍ସ ଏକ ବିକ୍ରୟ ନାମ, ହେଉଛି ସ୍ତନ କର୍କଟ, ପାକସ୍ଥଳୀ କର୍କଟ, ଛୋଟ କୋଷ ଫୁସଫୁସ କର୍କଟ, ଓଭାରି କର୍କଟ,  ବୃହଦନ୍ତ୍ର-ମଳାଶୟ କର୍କଟ, ଲିମ୍ଫୋମା, ମୂତ୍ରାଶୟ କର୍କଟ ଏବଂ ଲିଉକେମିଆ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ କିମ୍ବା ମୂତ୍ରାଶୟରେ ଭର୍ତ୍ତି କରାଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶହାନୀ, ଅଇ, ଅସ୍ଥି ମଜ୍ଜା ଦମନ, ପାଟିର ପ୍ରଦାହ, ଗରମ ଫ୍ଲସ୍, ତରଳ ଝାଡ଼ା, ସଂକ୍ରମଣ, ରାସ, ଓ ଜ୍ୱର ହୋଇପାରେ ।  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃତ୍‌ପିଣ୍ଡ ନଷ୍ଟ, ଅନୁର୍ବରତା, ଅଧିକ କର୍କଟ ରୋଗ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ  ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆନ୍ଥ୍ରାସାଇକ୍ଲିନ୍ ଯାହା ଡିଏନଏ ସୁତ୍ରମାନଙ୍କୁ (DNA ଷ୍ଟ୍ରାଣ୍ଡକୁ) ଇଣ୍ଟରକାଲେଟିଙ୍ଗ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ ଯାହାଫଳରେ ଡିଏନଏ ପ୍ରସ୍ତୁତିର ଅବରୋଧ ହୁଏ । 

୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏପିରୁବିସିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦ ମିଗ୍ରାର ମୂଲ୍ୟ ୨୦୨୧ ସୁଦ୍ଧା ୮୭ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୦ ଡଲାର ଅଟେ । 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ